**ՏԵՂԵԿԱՆՔ**

**1999 թվականի օգոստոսի 7-ին ստորագրված`**

**«Հայաստանի Հանրապետության կառավարության և Իտալիայի Հանրապետության կառավարության միջև ուղևորների և բեռների միջազգային ավտոտրանսպորտային փոխադրումների մասին» Համաձայնագրում լրացում կատարելու նպատակահարմարության վերաբերյալ**

Կարևորելով Հայաստանի Հանրապետության և Իտալիայի Հանրապետության միջև առևտրի և տնտեսական կապերի զարգացումը և ելներով փոխադարձ շահերից` անհրաժեշտություն է առաջացել լրացում կատարել 1999 թվականի օգոստոսի 7-ին ստորագրված` «Հայաստանի Հանրապետության կառավարության և Իտալիայի Հանրապետության կառավարության միջև ուղևորների և բեռների միջազգային ավտոտրանսպորտային փոխադրումների մասին» Համաձայնագրում:

Երկու պետությունների տարածքներով կամ այդ տարածքներով տարանցմամբ իրականացվող` բեռների ավտոտրանսպորտային փոխադրումները հեշտացնելու և կարգավորելու նպատակով` անհրաժեշտություն է առաջացել «Հայաստանի Հանրապետության կառավարության և Իտալիայի կառավարության միջև ուղևորների և բեռների միջազգային ավտոտրանսպորտային փոխադրումների մասին» Համաձայնագրի 11-րդ հոդվածը լրացնել հետևյալ բովանդակությամբ նոր 4-րդ կետով.

«4. Համակցված շարժակազմով բեռների փոխադրում կատարելիս պայմանավորվող կողմի տարածքում թույլատրվում է կցորդի կամ կիսակցորդի փոփոխություն, որը հաշվառված է պայմանավորվող կողմերի տարածքներից մեկում:»

Իրականացվող փոփոխության նպատակը փոխադրումների ժամանակը և ծախսերը կրճատելն է, որի արդյունքում կբարձրանա փոխադրումների արդյունավետությունը: Փոխադրումներ իրականացնող տրանսպորտային միջոցները պայմանավորվող կողմի տարածքում, առանց սպասելու բեռնաթափմանը, կանջատեն կցորդը կամ կիսակցորդը և կցելով այլ կցորդ կամ կիսակցորդ կշարունակեն փոխադրումը:

Համաձայնագրում իրականացվող լրացումը կնպաստի երկու երկրների միջև փոխադրումների զարգացմանը, դրանց կիրառվող ընթացակարգերի պարզեցմանը և տրանսպորտային ծախսերի նվազեցմանը:

Հաշվի առնելով վերոգրյալը` ՀՀ տրանսպորտի, կապի տեղեկատվական տեխնոլոգիաների նախարարությունը նպատակահարմար է գտնում «1999 թվականի օգոստոսի 7-ին ստորագրված` Հայաստանի Հանրապետության կառավարության և Իտալիայի Հանրապետության կառավարության միջև ուղևորների և բեռների միջազգային ավտոտրանսպորտային փոխադրումների մասին Համաձայնագրում փոփոխություններ և լրացումներ կատարելու մասին» Արձանագրության ստորագրումը:



**ՀՀ տրանսպորտի, կապի և տեղեկատվական**

**տեխնոլոգիաների նախարար` Վ. ՄԱՐՏԻՐՈՍՅԱՆ**